বিমল মুখোপাধ্যায়
বিমল মুখোপাধ্যায় (১৯০৩–১৯৮৭) প্রথম বাঙালি তথা প্রথম ভারতীয় ভূপর্যটক ছিলেন, যিনি ১৯২৬ থেকে ১৯৩৭ সাল পর্যন্ত বিশ্বের প্রায় সমস্ত মহাদেশ একটি সাইকেলে করে ভ্রমণ করেছিলেন। তিনি পরবর্তীকালে তার অভিজ্ঞতা নিয়ে দু চাকায় দুনিয়া নামে একটি বই লেখেন। বিমল মুখোপাধ্যায়ের জন্ম ১৯০৩ সালে বর্তমান উড়িষ্যার গঞ্জাম জেলায় ৷ তাঁর পৈতৃক বাসস্থান ছিল অধুনা পশ্চিমবঙ্গের রাজধানী কোলকাতার বিখ্যাত পটলডাঙা স্ট্রীটে ৷